243 



den i visse Henseender desuagtet afviger fra de sædvanlige 

 Forestillinger om dens Ydre, saa hidrører det hovedsagelig fra, 

 at disse Forestillinger have været mindre korrekte, idet man 

 navnlig har tillagt Eskimoerne et mere mongolsk Præg, end de 

 besidde, og overset, at de paa adskillige Punkter nærme sig ret 

 betydeligt til de nordamerikanske Indianere. 



Vestgrønlænderne kunne karakteriseres som middelhøje, 

 ingenlunde smaa Folk, med kraftig Legemsbygning, korte Hen 

 og ved Levemaaden forlængede Arme; Hænderne og navnlig 

 Fødderne ere smaa; Hovedet er middellangt eller langt og højt; 

 Ansigtet er bredt, navnlig i dets nederste Parti; Øjnene ere 

 hyppigt mongoloide, men egenlig ikke skjæve; Næsen er 

 middelbred, og Kjæbepartiet er kraftigt udviklet, dog uden at 

 være synderligt fremstaaende. Hudfarven er hyppigst gulbrun, 

 men med talrige individuelle Afskygninger. Haaret er glat og 

 sort, men dog paa Grund af Krydsningen ofte mere eller mindre 

 krøllet og blondt. 



Forøvrigt have Vestgrønlænderne et meget variabelt Ydre, 

 og et almengyldigt Billede kan ikke gives. 



